**9. savjetovanje za narodne knjižnice u Republici Hrvatskoj** – s međunarodnim sudjelovanjem

Mjesto održavanja: Hotel Club Funimation Borik, Zadar, Hrvatska, 9. – 11. listopada 2013.

Organizator: Nacionalna i sveučilišna knjižnica u Zagrebu

Suorganizator: Gradska knjižnica Zadar

**Tema:** **Narodne knjižnice kao treći prostor**

Na dosadašnju društvenu ulogu i položaj narodnih knjižnica utječe niz tehnoloških i društvenih promjena. Zbog široke dostupnosti informacija i čitateljskih materijala na mreži, prema nekim pesimističnim razmišljanjima, narodnim knjižnicama u fizičkom pogledu prijeti nestanak. Stoga se suvremeno knjižničarstvo okreće suštinskoj ideji knjižnice kao mjesta susreta, knjižnici kao „trećem prostoru“. Uz dom i radno mjesto (odnosno školu) treći prostor čine javna nekomercijalna mjesta u zajednici gdje se ljudi okupljaju i dolaze u interakciju. Od knjižnica se očekuje da budu mjesta učenja i razmjene, udoban, ugodan i kreativan javni prostor u kojem se uspostavljaju odnosi među ljudima, stječe iskustvo, potiču rasprave i razmjena ideja, stvaraju veze i izgrađuje društvena zajednica. Time knjižnice postaju mjesta društvenog života i pridonose kvaliteti življenja, a korisnici ih osjećaju kao svoj prostor. Treći prostor označava knjižnicu kao društveni kapital koji postaje odraz zajednice i promiče društvenu koheziju. Sa stajališta knjižničara, treći prostor zahtijeva nove strategije rada i uključuje rad s vrlo raznolikom populacijom u iznimno dinamičnom kontekstu.

Savjetovanje će biti podijeljeno u pet cjelina:

1. Transformacija narodnih knjižnica

- strateški dokumenti u području narodnog knjižničarstva;

1. Prostor knjižnice koji odražava filozofiju trećeg prostora

* prostor koji prenosi atmosferu; korisnici ga doživljavaju kao ugodno mjesto za individualni boravak i druženje; estetika prostora; oprema koja potiče društvenu komunikaciju;

1. Knjižnica kao prostor za (samo)učenje i razmjenu ideja

* kulturni i obrazovni programi s korisnicima i različitim korisničkim skupinama; usluge koje povezuju različite korisnike i otvaraju prostor za društveni dijalog; usluge koje potiču kreativnost; programi i usluge koji potiču međugeneracijski dijalog;

1. Knjižnica kao društveni kapital

* knjižnica kao odraz zajednice; otvorenost zajednici; vidljivost i prepoznatljivost

u zajednici; vidljivost u medijima, suradnja s čimbenicima civilnog društva; programi koji uključuju različite društvene skupine; usluge koje promiču društvenu koheziju i socijalnu uključenost;

1. Korisnici kao aktivni sudionici i stvaraoci

* uključivanje korisnika u kreiranje usluga; istraživanje zadovoljstva korisnika.

**Cilj**

Cilj Savjetovanja je ukazati na promjenu tradicionalne uloge i društvenog položaja narodnih knjižnica i njihovu preobrazbu u suvremeni prostor i mjesto društvenog života zajednice koji pridonosi kvaliteti življenja i promiče društvenu koheziju.

**Način rada**

* pozvana izlaganja (15 – 20 min.)
* prijavljena izlaganja
* izlaganja na posteru
* *pecha kucha* prezentacije
* panel rasprava – prijedlog nacrta novih Standarda za narodne knjižnice u RH

**Službeni jezik**

* hrvatski

**Raspored**

U srijedu, 9. listopada 2013., predviđen je dolazak, registracija i smještaj sudionika. U 18.00 sati održat će se svečano otvaranje Skupa.

Radni dani Savjetovanja bit će 10. i 11. listopada 2013. Zajednička svečana večera održat će se 10. listopada 2013.

U petak, 11. listopada 2013. u 15.00 sati, nakon radnog dijela, organizira se posjeta Gradskoj knjižnici Zadar i razgled grada Zadra uz stručno vodstvo. Povratak iz Zadra za Zagreb predviđen je u 17.00 sati.

**Prijava radova**

Organizatori ovim putem pozivaju knjižničare, koji žele i imaju što reći o pitanjima iz tematike Savjetovanja, da prijave svoja izlaganja.

Molimo sve zainteresirane za izlaganje na 9. savjetovanju za narodne knjižnice u Republici Hrvatskoj da do **15. travnja 2013.** pošalju sažetke na adresu e-pošte [savjetovanje@nsk.hr](file:///C:\Users\santonac\AppData\Local\Microsoft\Windows\Temporary%20Internet%20Files\Content.Outlook\VQ8HXZI0\savjetovanje@nsk.hr). Prijave sažetaka primaju se isključivo u elektroničkom obliku. Sažetak i naslov rada potrebno je dostaviti na hrvatskom i engleskom jeziku.

Upute za prijavu sažetka:

* 1. autor(i)
  2. naslov rada
  3. sažetak (od 250 do 400 riječi, font Times New Roman, veličina 12)
  4. ustanova
  5. adresa
  6. telefon
  7. e-pošta

Obavijest o prihvaćenome radu bit će dostavljena elektroničkim putem do 10. lipnja 2013.

Upute za izradu izlaganja na posteru:

* Preporučena dimenzija postera: 70 x 100 cm
* Postersko izlaganje treba sadržavati sljedeće elemente:
  + - Naslov rada
    - Autor(i) i adresa institucije
    - Cilj i svrha rada. Metodologija rada, rezultati i zaključak.

Upute za izradu *pecha kucha* prezentacije:

* PowerPoint prezentacija koja je ograničena na 20 slajdova
* trajanje slajdova ograničeno je na 20 sekundi
* izmjena svakog slajda odvija se automatski nakon isteka 20 sekundi
* ukupno trajanje prezentacije je 6 minuta i 40 sekundi
* pogodno za kreativnu, sažetu i brzu prezentaciju primjera dobre prakse

**Programski odbor**Ana Barbarić, Ivančica Đukec-Kero, Dubravka Đurić-Nemec, Dunja Marija Gabriel, Jelica Leščić, Ivan Pehar, Dunja Seiter-Šverko, Ivanka Stričević, Zoran Velagić.

**Organizacijski odbor**Sandi Antonac, Dunja Marija Gabriel, Ante Livajić, Nela Marasović, Ivan Pehar, Nada Radman, Dobrila Zvonarek.